ועדת הכנסת, כנסת 24, פרוטוקול מספר 14, 2021-08-16 17:30

ניר אורבך: אני מתכבד לפתוח את ישיבת ועדת הכנסת, היום יום שני, ח' באלול תשפ"א 16.8.2021, על סדר היום פניית יושב ראש ועדת הכספים בדבר טענת נושא חדש בעת הדיון בהצעת חוק מיסוי רווחים ממשאבי טבע (תיקון מספר 3), התשפ"א-2021, מ/1400.

ניר אורבך: אני אציין בשולי הדברים, וגם ביקשתי לכתוב את זה בהזמנה, שכינסנו את הוועדה מעכשיו לעכשיו בגלל שמחר הכנסת יוצאת לחופשה מרוכזת ולא ידענו איפה אפשר יהיה להמשיך את זה, אז כדי לאפשר את ה - - -

ינון אזולאי: אני חייב התנצלות לניר על זה שהוא בא מהחופשה, אנחנו ממש מתנצלים, זו לא אשמתנו, זו אשמת הקואליציה.

ניר אורבך: הכול בסדר גמור.

ינון אזולאי: שתדע, אמירה לפרוטוקול.

ניר אורבך: אנחנו משתדלים לשמור על ניטרליות ולהאשים בצורה שווה את הקואליציה והאופוזיציה בדברים שקורים פה.

אורי מקלב: שברנו לך חופשה?

ניר אורבך: לא, הכול בסדר.

ניר אורבך: הגיעו לפה למעשה שלושה נושאים של חבר הכנסת גפני שאני מבין שחבר הכנסת מקלב הוא זה שיציג את הנימוקים, ואחר כך נושא אחד של חבר הכנסת אזולאי.

ניר אורבך: חבר הכנסת יעקב אשר, אני ממש מקדם אותך בשמחה ובברכה וגם חברת הכנסת נירה שפק.

היו פה בעיות במשמרת, לא הבנתי, למי אמרו להישאר ולמי לא אמרו להישאר?

ניר אורבך: חבר הכנסת מקלב, בבקשה.

אורי מקלב: אני מודה לך, כפי שאמרת בתחילת דבריך, אני הוסמכתי על ידי חבר הכנסת גפני.

אדוני, לפי מה שאני הבנתי ההדממה התחילה כבר.

אורי מקלב: נכון, תמיד יש - - -

אני לא אומר שזה חוקי עכשיו הישיבה, ההדממה התחילה.

אורי מקלב: עוד לא אמרנו תחנון במנחה.

ינון אזולאי: אני חייב להגיד לך, בוועדת הכנסת הכול חוקי, הכול ניתן לעשות, הכול בסדר.

קריאה: ינון, מזמן לא ראיתי אותך.

ניר אורבך: א', הכול חוקי, יש לנו פה ברוך ה' – ו-ב', גם הכול נעשה ברוח טובה.

ינון אזולאי: אני לא בא אליך בתלונות, באמת, אני אצלך לא בא בתלונות, אני הייתי שמח לראות אותך ממשיך ליהנות.

יבגני סובה: בואנה, זו ועדה נורא כיפית, אני אבוא כל הזמן.

אורי מקלב: אני התבקשתי על ידי חבר הכנסת גפני להציג את טענת נושא חדש בחוק המיסוי של תאגידי משאבי הטבע.

אורי מקלב: כפי שנאמר גם בוועדה, נושא אחד מרכזי היה כשהיה מדובר בחוק על פקיד השומה שיש לו סמכות בתוך 12 חודש להגיש בקשה ולהגיש הסתייגות והחוק הזה היום מאפשר לו גם אחרי שנתיים וודאי גם יותר, כך שזה שינוי מהותי בהצעת החוק.

אורי מקלב: צריך רק להגיד שהחוק הזה בדרך דרקונית מאוד ואגרסיבית ופוגענית ואפילו הייתי אומר דיקטטורית, לקחת, כשפקיד השומה לא מוצא חן בעיניו שומה אז לא בדרך שיתופית ולא בדרך של התנהלות מול החייב, גם כשלא מוצא חן בעיניו והוא לא מסכים לשומה הזאת הוא יכול במשך זמן רב להגיש הסתייגות ואז את הכסף שנמצא במחלוקת צריך לשים באיזה חשבון הגם שבעצם זה כבר תשלום.

אורי מקלב: זה לנושא של תאגידי משאבי הטבע.

אורי מקלב: אם היינו רק בזה דיינו, אבל מה שקורה שבעצם הכוונה היא ללכת הרבה הרבה יותר רחוק, זו תחילתו של תהליך גם בחוק ההסדרים, לבוא ולהגיד שגם בתאגידים קטנים, ואני יכול להגיע עד בעל אותה מכולת שבסופו של דבר הוא מגיש שומה ואותו פקיד שומה אומר שזה לא נראה לו והוא אומר לך שאת הכסף הזה אתה צריך לשים בחשבון בנק.

כמו ערבות, זה כסף חי.

אורי מקלב: זה קריסה של אותם אנשים, אתה שם אותו במקום נחות ביותר, אתה קובע עובדה שהוא כבר צריך לשלם את זה, השאלה מתי זה יעבור וכמה זמן ייקח לדון בזה, מספר חודשים, הרבה חודשים, ואתה בעצם הורס את העסק.

אורי מקלב: כשאתה מגיש שומה, פקיד שומה, לא מוצאת חן בעיניו השומה שלך והוא יכול לחייב אותך כבר לשלם את הכסף.

אורי מקלב: אלה דברים שלא היו דברים כאלה, זה משהו דיקטטורי ממש והסכנה היא שלא מדובר כאן, שלא נחשוב שאנחנו מתעסקים עם הגדולים, אנחנו מתעסקים גם עם האנשים הקטנים, שלכאן זה יגיע.

אורי מקלב: אני רק רוצה להגיד לך דבר אחד, אני הגשתי לפני זמן, רציתי להגיש הצעת חוק שבאה לנסות לעזור ולהגן על בעלי עסקים שחוזרים להם צ'קים מקונים שלרגע לא חשבו לשלם.

אורי מקלב: אדם קונה ספה והוא שילם בצ'ק והוא מחזיר את הצ'ק בטענה ש:

אורי מקלב: לא סיפקת לי, אני ביקשתי צבע כזה, צבע אחר, ובינתיים בעל העסק צריך תהליך שלם כדי לגבות את הכסף הזה.

אורי מקלב: יש לו לא אחד, יש לו הרבה כאלה, כל העסק שלו, כל הרווח שלו, כל הכספים שלו נמצאים אצל לקוחות שחוזרים להם צ'קים.

אורי מקלב: מה ביקשתי?

אורי מקלב: שבזמן הזה שאתה טוען שלא קיבלת את הסחורה שלך, קודם כל שיהיה מופקד בקרן אחרת, זה יגרום לכך שיהיה לו גם תמריץ, שיש לו משהו שלילי שיפגע בו אם הוא באמת סתם מקניט אותו, אתה סתם הולך על שיטה ועל שומה שמה אכפת לך זה ירצו יאכלו, לא ירצו לא יאכלו.

אורי מקלב: האוצר התנגד לזה, למה להגן על אותם בעלי עסקים מול הקונים?

אורי מקלב: אף אחד לא נותן יד לאותם בעלי עסקים, אותם תעשיינים קטנים.

אורי מקלב: כאן, כשמגיע לתעשיינים קטנים ולבעלי עסקים קטנים, וזה יגיע מאוד מהר, אתה אומר אין שום בעיה, קודם כל תשלם, אחרי זה נדון איתך.

אורי מקלב: זה משהו שעוד לא היה כמוהו, עוד לא היה כדבר הזה וזה דבר מתגלגל שהוא מסוכן מאוד.

אורי מקלב: ועל זה ועוד כמה דברים כאלה הגשנו, חבר הכנסת גפני הגיש הסתייגות.

אתם הקשבתם, חברי הקואליציה?

יבגני סובה: כל הזמן, הקשבה מלאה, יעקב.

אתה מבין את המשמעות?

אתה לא יכול להבין, אתה לא יושב ראש ועדת כספים.

יבגני סובה: כל הזמן בהקשבה מלאה.

מה אתה מפחד?

לא יהיה פיליבסטר.

יבגני סובה: יעקב, לא שאלת על ההבנה, שאלת על ההקשבה ואז אמרתי לך, בהקשבה כל הזמן.

שאלתי אם הבנתם.

יבגני סובה: שאלת אם הקשבתם, לא אם הבנתם.

ניר אורבך: ברשותך, חברת הכנסת שפק, נירה.

אורי מקלב: אני רק מסכם.

אורי מקלב: הדבר הזה, שבמקום 75% ל-100 ובמקום 12 חודש אנחנו מדברים על שנתיים ויותר, זה טענת נושא חדש.

אורי מקלב: תודה.

ניר אורבך: תודה רבה.

ניר אורבך: לפני שנעבור להצבעה על שלושת הסעיפים האלה ולפני שנעבור לנושא החדש של חבר הכנסת ינון אזולאי, חברת הכנסת שפק, רצית להתייחס.

נירה שפק: כן, אני רק רוצה להגיד שהייתי שמחה שכל אלה שחרדים למה שיקרה עם התהליך, הייתי שמחה אם היו שותפים איתנו לכל התהליך.

ינון אזולאי: חרדים תרתי משמע?

נירה שפק: לא, לא, חס וחלילה.

נירה שפק: אהבתי אבל.

לא, אהבתי וחרדים זה לא הולך תמיד ביחד.

נירה שפק: אני באה עכשיו מריאיון בערוץ 20, דווקא פרגנו לי.

והנושא היה חרדים?

נירה שפק: כן.

עוד פעם חרדים.

נירה שפק: צריך לזכור כמה דברים, הרצון למשוך זמן ולהטריל והכול, הכול טוב ויפה, אבל בסוף צריך להישאר גם עיקרו של עניין ובסוף אני רואה גם את האלטרנטיבות ואני אומרת חבר'ה, בואו לא נתבלבל, מ-2011 קרן העושר עומדת ומחכה ומחכה.

נירה שפק: זה לא הקרן מחכה, זה תושבי מדינת ישראל מחכים שהכספים שאמורים להגיע אליהם מההיטל על רווחי היתר יגיעו.

נירה שפק: ואנחנו יכולים לבוא ולהתפלפל ולא ראיתי שבשנים הקודמות היה מספיק זמן, עד עכשיו, כדי שהקואליציה הקודמת והממשלה הקודמת יטפלו בזה.

נירה שפק: עם כל החוקים וכל ההגדרות וכל ה-50 ו-20 ו-75 ומחזורים הגענו למצב שאנחנו באוגוסט 2021 ובקרן יש פחות ממיליארד, יש שם 0.741 ומתוך זה 300 מיליון הם בכלל נושאים שעל סדר היום, כאילו לא הגיעו להסכמות ביניהם, אז בסוף אותי מעניין מה עושים עם הכסף הזה, אם מטפלים בקורונה, אם מטפלים בחינוך, מטפלים ברפואה, מטפלים בתשתיות.

נירה שפק: אז בואו נשים את הפארטו במקום שהוא צריך להיות ואני מבקשת, בואו נעביר את זה לסדר היום ונחזור לוועדת כספים ונפעל למען תושבי מדינת ישראל ולא למען הכיסא שלנו.

אורי מקלב: אבל הקרן הזו הרי לא בשביל – מילא, היית אומרת שלוקחים את הכסף הזה, לאן את הולכת?

אורי מקלב: את רוצה להגיד שבזמן הזה ייקחו את הכסף וישתמשו?

אורי מקלב: את אומרת שבואו נשים את זה באיזה קרן ביניים.

נירה שפק: כי מה לעשות?

נירה שפק: כי אין גבייה.

נירה שפק: הקרן - - -

אורי מקלב: אבל אם לא ייהנו ימשיכו לא ליהנות.

אורי מקלב: הכוונה היא הרבה יותר ארוכה, אז סתם מתגלה שאתם רוצים באמת להשתמש בזה.

נירה שפק: לא, הם לא ימשיכו, כי אם היית בדיונים הקודמים היית שומע את התחזיות והיית מבין מה המשמעויות וכמה כסף עומד, וכמה הוצא, כל רואי החשבון של התאגידים שהופיעו, והיית מבין שאנחנו נקבל את ההחלטה הזאת וקדימה.

נירה שפק: אז בואו נתקדם קדימה ולא נלך אחורה, תודה.

אורי מקלב: הדרך לגיהינום רצופה דברים טובים.

ניר אורבך: חבר הכנסת שפק, תודה.

ניר אורבך: חבר הכנסת יעקב אשר, בבקשה.

ניר אורבך: אתה לא מוגבל בזמן, אגב.

לא מוגבל בזמן.

אתה עושה את התרגיל הידוע של יושבי ראש, כשאתה אומר למישהו שהוא לא מוגבל בזמן הורדת לו את האתגור לבזבז זמן.

ינון אזולאי: אני חייב להגיד לך שניר הוגן גם בלי לדעת את התרגיל הידוע.

ינון אזולאי: אני חייב להגיד לך את האמת.

ניר בסדר.

מה, עשו כזה גיוס?

חבר'ה, תרגיעו, הכול בסדר, העושר יגיע.

אני רוצה לומר דווקא לחברת הכנסת שפק - - -

נירה שפק: כולם באו להקשיב לדבר תורה.

לא, לא בכל מקום שאני מגיע, אני לא המוהל ולא מסדר קידושין, אני חבר כנסת כמוך, אמנם לא למדתי לימודים אקדמאיים, אבל אני חושב שאני מבין בדברים האלה לא פחות.

נכון, ראש העיר?

מאיר יצחק הלוי: חד משמעית.

אוקיי.

אני רוצה לומר דבר אחד, ותפרידו בין ההסתייגויות ודברים כאלה לבין כמה נקודות שהן נקודות אמיתיות, כי גם כשהדרך, כמו שאמרו מקודם, רצופה כוונות טובות, לפעמים כשעושים אותה מהר מדי ולא חושבים בדרך על כמה אספקטים.

האספקטים האלה, למרות שאתם חושבים שעשיתם טוב, בדרך יכול להיות שאנשים נדרסים בגלל זה.

רק הדוגמה שהביא חברי, חבר הכנסת מקלב - - -

ניר אורבך: מתי מתחילה הספירה של מהר מדי, לפני שנה או עכשיו?

אני רוצה לומר לכם דבר אחד, אתם מדברים על זה, הרי אין לנו אינטרס, לא פוליטי ולא מגזרי ולא שום דבר מהסוג הזה, אנחנו היינו, אני הייתי חבר בוועדת כלכלה כשהיו דיונים ענקיים, גדולים, פופוליסטיים מאוד על הרבה מאוד כסף שנמנע מאזרחי ישראל כשהשאירו את הגז באדמה תקופה ארוכה עד שהצליחו להתחיל לחלץ וכמה דברים וכמה השמצות היו נגד השר כחלון ונגד אחרים שרצו לדחוף את זה קדימה.

אני הייתי אז הנציג של יהדות התורה בוועדת כלכלה ודחפתי את זה וחטפתי כותרות לא טובות בגלל שכל השמאל, וגם חלק גדול ממפלגתך, שאני לא יודע אם היא שמאל או לא שמאל, היו נגד זה כי זה היה פופולרי לדבר נגד זה.

אז שאף אחד לא יטיף לנו מוסר על הכסף שקיים ומישהו מונע אותו ממדינת ישראל.

ארבע שנים הפכו פה את כל העולמות ושיגעו את כולם על הנושא הזה של הגז.

גם בנושא הזה ההתנגדות שלנו היא לא עקרונית לעניין, השאלה באותן נקודות ובאותן הערות, והרב גפני, חזקה עליו, שהוא מכיר גם את הנושא הזה מההיסטוריה, לי חסר באמת בהיסטוריה להגיד למה זה התעכב עד היום, אבל אני מתאר לעצמי שיש פה נקודות, ואחת הנקודות, כמו שאמר הרב מקלב, היא נקודה קריטית כי בעצם אתם יודעים מה זה הדבר הזה?

זה כמו ערבות, ערבות זה כסף חי, כשאתה שם ערבות על משהו אז זה כסף שאתה לא יכול להשתמש בו, הוא יורד לך מהחשבון, אתה כבר מוגבל.

פה מדובר בחברות או בתאגידים כאלה ואחרים שבגלל שאולי יתברר שכן הייתה טעות ולא חשבנו נכון, אבל הם כבר הפקידו את הכסף, עכשיו הם צריכים להסתדר כשהכסף לא אצלם, ועוד נקודות כאלה ואחרות שעלו בדיון.

אם היה מגיע יושב ראש הוועדה, כמו שעשה קודמו הרב גפני, והיה אומר: חברים, קואליציה אופוזיציה, לא משנה, בואו לא נעשה את זה בבהילות, בואו נקבע דד ליין שתוך חודש זה עובר, בואו ננסה להעביר את זה בהסכמה, אבל לראות שבדרך לא כותשים אף אחד, הכול היה בסדר, אבל, יתקן אותי דוד אזולאי - - -

ינון אזולאי: ינון אזולאי.

ינון אזולאי: אני גאה בזה.

בן של דוד, הבלתי נשכח, לכן זה יוצא לי כל הזמן, וזה טוב, זו מחמאה, מחמאה ענקית.

ינון אזולאי: אמרתי, אני גאה בזה.

אורי מקלב: בשניים אדם לא מקנא, בבנו ותלמידו.

ובטח לא באביו.

ויתקן אותי ינון, שאני מבין שלא היה משא ומתן, לא ניסו לתקן דברים היום בוועדה.

ינון אזולאי: היו רק דיונים, מעבר לכך אנחנו לא שותפנו בשום משא ומתן צדדי.

היה דיון, אמרו שהיום צריכים להעביר את זה.

נירה שפק: אני חייבת לציין שאתה טועה, אנחנו כבר שבועיים על זה.

ינון אזולאי: לא, הוא שאל איתי, איתנו כחברי אופוזיציה.

נירה שפק: אבל אתה יודע, ההסתייגויות שלך נרשמו.

ינון אזולאי: אז אמרתי, היו דיונים בוועדה - - -

נירה שפק: נכון, ההסתייגויות שלו נרשמו ועלו.

ינון אזולאי: היו דיונים בוועדה, המשא ומתן האמיתי, אנחנו יודעים שהוא לא קורה בוועדה.

אבל היו חלק מהדברים שתוקנו?

ינון אזולאי: היה חלק מהדברים שתוקנו, במקום ארבע שנים לשנתיים, שאנחנו ראינו לנכון שצריך לתקן בוועדה, והיה תיקון במקום 100% ל-75%, שאני טוען ש-75% בכלל לא רלוונטי כי זה כמו 100%, ובאישור של ועדת הכספים.

אבל אני חושב שעם עוד קצת גמישות, ואת יודעת מה?

נירה שפק: וגם הבקשה שלך לוועדת הכספים שזה יגיע פעם בשנה.

ינון אזולאי: לא, אני לא ביקשתי פעם בשנה, אבל תיכף הוא יסיים ואני –

הוא יגיד את הטיעונים שלו, אבל אני רק אומר דבר אחד בכללי, כי אני לא הייתי בדיונים האלה ואני לא מתיימר לדבר על משהו שאני לא צללתי לתוכו, אבל אני אומר, לא הכול זה אופוזיציה וקואליציה ולא הכול זה טרלול, יש מאחורי הדברים האלה גם דברים שאתם מאמינים בהם, שאתם אם תתעמקו בהם ולא תבואו רק להצביע בגלל משמעת קואליציונית, אתם תבואו ותגידו: רגע, הם צודקים, כי אין פה עניין מפלגתי, זה לא קרן של עושר שהולכת ל – בינתיים, כן?

בסוף תמיד מישהו יידפק מזה, אבל בינתיים אנחנו לא רואים סימנים שזה משהו סקטוריאלי או משהו אנטי סקטוריאלי, אז יכול להיות שעם קצת יותר קשב, קצת יותר רצון להגיע להבנות והסכמות כמו שהיו בנושאים אחרים היינו נראים אחרת.

זה מזכיר לי גם את הבקשה שלי, שלא כובדה על ידי היושב ראש, לדון על נושא החל"ת, לא בגלל שבאתי לומר להחזיר את כל החל"תים, אלא לראות, לעשות איזה שהוא פסק זמן בתקופה של עכשיו ולראות אולי לשנות את ההחלטות שהגיעו, אגב, בסוף בהסכמה בוועדת הכספים בנושא החל"תים.

זה הכול.

אנחנו מתכוונים באמת ברוב הדברים לשם שמים והתוספות למיניהן זה לחזק את הדברים האלה שלשם שמים.

זה שיעור ראשון בפרלמנטריזם.

זאת הכוונה, אנחנו לא באים להרוס.

לא באים – הנה היושב ראש שלי.

אלכס קושניר: מה שלומך?

לא שלי.

נירה שפק: גם שלך.

אני אומר לך שהוא היה יכול היום להגיע לעוד הבנות, אבל כנראה שסגרו אותו מאיזה שהוא משרד ממשלתי.

ג'ידא רינאוי-זועבי: אתה עכשיו צריך להסביר לנו למה קוראים לזה פרלמנט.

ג'ידא רינאוי-זועבי: תסביר שוב.

הסברתי כבר היום, פרלה, לדבר.

אני סיימתי, אדוני, ועוד קיצרתי בשבילך.

ניר אורבך: תודה רבה לחבר הכנסת יעקב אשר.

ניר אורבך: יש עוד מישהו שרוצה להתייחס לשלושת הנושאים הראשונים?

ניר אורבך: חבר הכנסת ינון אזולאי, לגבי הנושא החדש הרביעי, אחר כך מי שיתייחס לדבריו של חבר הכנסת אזולאי ואחר כך שלומית, היועצת המשפטית של הוועדה, תסביר למה זה לא נושאים חדשים.

ינון אזולאי: טוב, קודם כל אמרתי לך, בראשית כשנכנסתי, שאנחנו מתנצלים שהיית צריך להגיע באמצע החופשה, אנחנו יודעים מה זה, אבל באמת ההתנצלות צריכה לבוא מצד הקואליציה, לא מצד האופוזיציה.

לא אתה הבאת אותו.

ניר אורבך: אני הייתי מתנצל כלפי - - -

אה, זה אל תעשה.

ניר אורבך: זו הכנסת, אני לא - - -

זה אל תעשה.

ינון אזולאי: אל תערב אותנו בעובדי הכנסת.

אל תעשה את זה.

אנחנו לא רעים.

ניר אורבך: לא, אם כבר מתנצלים אני חייב להבהיר.

ניר אורבך: אני זה לא האישו, כי אני הייתי פה מהבוקר, לא באתי במיוחד, אבל עובדי הכנסת כולם היו צריכים לצאת לחופשה מרוכזת החל מהשעה שלוש, אז אם צריך להתנצל למישהו שנמצא בשעה הזאת זה לא כלפיי.

תפנה את זה ליושב ראש ועדת הכספים.

ניר אורבך: אני לא מאשים אף אחד, אני אומר שאם מתנצלים פה אז צריך להתנצל בפני האנשים הנכונים.

ינון אזולאי: חבר הכנסת ניר, יושב ראש הוועדה, אני לא מתנצל בפניך, ואם הייתי יכול הייתי משאיר אותך פה עוד שלושה שבועות.

מי בעד?

אלכס קושניר: אבל אתה יודע מה הבעיה, שאם הוא נשאר אתה נשאר.

ינון אזולאי: אין בעיה, אתה הספקת להכיר אותי שאני יכול להישאר.

אלכס קושניר: אני חושב שגם הוא.

אבל, אלכס, אתה יודע מה הבעיה?

אם הוא נשאר והוא נשאר גם אתה נשאר.

אלכס קושניר: אין שום בעיה, אני פה.

ינון אזולאי: יעקב, אתה יודע, ההבדל הוא שהילדים שלנו כבר חזרו, זהו, אנחנו את החופשה שלנו כבר סיימנו, זה המזל שלנו.

ינון אזולאי: אגב, אני לא יודע מה, וזה דיברנו בוועדה, מה היה לחוץ להביא את זה, בסדר, זה ויכוח שעשינו בוועדת הכספים, לא היה אמור להביא את זה עכשיו, היה אפשר להביא את זה גם ביום הראשון שחוזרים מההדממה, מהפגרה, מכל השמות המפוצצים שאנחנו נקרא לזה, ולכן צר לי על זה, באמת, שזה במקום הזה עכשיו.

ינון אזולאי: לגבי העניין עצמו, קודם כל אני רואה גיוס מלא של חברי הקואליציה, וזה יפה שאתם מצליחים לגייס.

ינון אזולאי: הנה, עושה לי טל ככה, אני אומר לך, לא הולכת להיות סכנה לפיצוץ אוכלוסין בעניין הזה, ראיתי שאתה מודאג, מספר שהוצאת, תקשיב, לא הולכת להיות שום סכנה לפיצוץ אוכלוסין.

ינון אזולאי: יכול להיות שיהיו פיצוצים אחרים, לא של האוכלוסין, אל תדאג.

ינון אזולאי: עכשיו, דבר נוסף, אני אגיד לכם לגבי הנושא עצמו שאליו התכנסנו.

ינון אזולאי: ההיפך, אני הוספתי עוד הסתייגות, שזה יהיה בוועדת כספים, שתבקר ועדת כספים, אז למה ביקשתי נושא חדש?

ינון אזולאי: מכיוון שאני טוען קודם כל שזה לא צריך להיות פעם בשנה, אני אומר, אנחנו מכירים בוועדת כספים, במיוחד בהתחלה, במיוחד כשאנחנו מריצים את הנושא הזה עכשיו, שבשנתיים שלוש הראשונות תביא אותם כל רבעון.

ינון אזולאי: אתה יודע מה?

ינון אזולאי: תביא אותם כל חצי שנה, לשמוע אותם, ניתן להם קודם כל הרצה, לראות באמת מה עושים עם זה.

ינון אזולאי: דיברה נירה על קרן העושר שכולנו רוצים שקרן העושר – הוכחתי לכם בוועדה כשמירי סביון, יושבת, ושאלתי אותה האם עד סוף 2021 יהיה לנו את המיליארד, היא אמרה כן, יהיה מיליארד ויהיה יותר ממיליארד.

ינון אזולאי: אז לבוא ולהטיל איזה שהוא דופי בחברי הכנסת שאנחנו לא רוצים את זה, זה לא ראוי וזה לא נכון.

ינון אזולאי: ראיתם שגם, עם כל ההסתייגויות שהיו, ניסינו, ויעיד על זה יושב הראש, הורדנו והורדנו רביזיות כי אני אצביע בסופו של דבר בעד החוק הזה כי אני אמרתי מראש שאני בעד החוק הזה.

ינון אזולאי: יש לי עליו הסתייגויות, יש לי עליו דברים מהותיים, אני לא מסכים לזה שזה יהיה פעם בשנה בוועדת הכספים ואני רוצה להכניס את ועדת הכספים בעוד סעיפים, ואת תראי את זה, נירה, היום את אולי אומרת שאני לא צודק, או שאת תגידי שאני צודק, אבל לא צריך להילחם בזה, את יודעת מתי תראי את זה?

ינון אזולאי: עוד שנה, עוד חצי שנה, כשיהיה חסר לך הנתונים האלה ותגידי חבל שלא עשינו כשהם באו והם היו נותנים לנו את הדיווח.

ינון אזולאי: כשהאוצר באים לפה לתת דיווח את רואה אותם נעים באי נוחות על הכיסאות, זה כבר משהו אחר לגמרי.

ינון אזולאי: לכן אני אומר אם אנחנו ככנסת, כמבקר, הגוף המבקר את הממשלה, היינו צריכים לעשות את זה והציפייה שלי הייתה שדווקא מכם, ואת שאת נמצאת בכל הוועדות, ואני יודע מה זה להכין חומר כי גם אני כזה, ואת מכינה, הייתי מצפה שתבואי ותעזרי בעניין הזה.

ינון אזולאי: לא ביקשתי כל מיני הסתייגויות מפוצצות, ביקשתי דברים מהותיים פשוטים שאני חושב שהיה ראוי ונכון לעשות את זה.

ינון אזולאי: גם אותו דבר על ה-100% או 75%.

ינון אזולאי: אנחנו רוצים שיהיה משהו שוויוני לכולם, כלומר גם שתחזיק מצד אחד את הטייקונים, אבל גם שרשות המסים ירגישו שהם לא יכולים לעשות מה שהם רוצים, כי אנחנו יודעים, כשרשות המסים רוצה לעשות משהו הם עושים מה שהם רוצים, אין להם גבולות ואין להם הגבלות.

ינון אזולאי: לכן ההסתייגויות שלנו היו ברובן מהותיות, שלי בכל אופן, ראיתם את זה, הבאתי הסתייגויות מהותיות, מה שלא היה כזה הורדתי וקיצצתי בשביל להגיע באמת לתכלס ולצערי לא הצלחתי להשיג שום הישג בעניין הזה.

ינון אזולאי: נכון שמארבע שנים ירד לשנתיים, שזה חלק מהדברים - - -

נירה שפק: הבאת הישגים.

ינון אזולאי: אני אומר, זה הישג מבורך, זה הישג של כולנו, אני לא לוקח את זה לעצמי ולא לאף אחד פה, אני חושב שכולנו עשינו את זה, אבל, יושב ראש ועדת הכספים, אלכס, אני אומר את זה, עם עוד מאמץ יכול להיות שהיינו מצליחים להגיע לעוד הישגים.

ינון אזולאי: אתה יודע, זה רק בשביל השוויון.

ינון אזולאי: אני אומר, רואים אותי כשאני מבקר אסירים, אגב, הוא הזכיר את אבא שלי, אבא שלי היה מבקר הרבה אסירים, ושאלו אותו והיו שואלים אותי את השאלה הזו, מה אכפת לך מאותם עבריינים שיושבים שם ונושאים את העונש שלהם?

ינון אזולאי: ואני אומר לך, אכפת לי מדבר אחד, אכפת לי מאותו אחד שקיבל את העונש ויש לו אחריו משפחה, יש לו זכויות אדם, מגיע לו.

ינון אזולאי: לכן כשאתה רוצה להעניש, כשאתה רוצה לקחת מהטייקונים את הכסף שמגיע לנו, לכולנו, אין בעיה, בוא ניקח את זה בצורה שמגיע להם את הזכויות שלהם, שיהיה כוחות, לא לקחת את כל הכסף, יאללה בואו לבית משפט כשאנחנו מחזיקים לכם בכסף ואז תבואו ותתחננו לקבל את זה בחזרה.

ינון אזולאי: כשאני אומר לבקר בוועדת כספים אני רוצה שלך, יושב ראש ועדת הכספים, ושלנו, כחברי ועדת כספים, יהיה כוח מולם, כי אם היום יש לנו כוח בזה אנחנו יכולים מחר לתפוס אותם במשהו אחר.

ינון אזולאי: זה כל הסיפור שלנו, זה כל מה שאנחנו רוצים, שבסופו של דבר הכסף יגיע בצורה ישרה לקופה, מקרן החשכ"ל זה יגיע לקרן העושר, כלומר מקרן הביניים זה יגיע לקרן העושר, אני מקווה.

ינון אזולאי: לכן אני אומר, אם היינו יכולים היום, ובהסתייגויות הבאות אתה תראה את זה, אנחנו עכשיו ניכנס לשם, אתה תראה שיש שם הסתייגויות על קרן העושר.

ינון אזולאי: כולם דיברו על קרן העושר, פתאום כשאני אגיע לשם יגידו לי: תשמע, קרן העושר לא קשורה לפה, אבל בדיונים כולם דיברו על קרן העושר, כולל רשות המסים, וכולם באו ותקפו אותנו שאנחנו לא רוצים את קרן העושר.

ינון אזולאי: זה דבר שהוא לא ראוי, לא נכון, לא מכובד גם לדבר בצורה כזאת.

ינון אזולאי: היא לא נמצאת פה, אבל יצאה השרה ואומרת: אתה היית עם דף מסרים של הטייקונים.

ינון אזולאי: אני עם דף מסרים של הטייקונים?

ינון אזולאי: אתה יודע, אלכס, כמה אני מכין את החומר ואני נפגש עם כל העולם לפני זה, אני יכול להיות עד שתיים-שלוש לפנות בוקר להכין חומר בשביל להגיע מוכן לוועדה, אני נפגש עם כולם, כולל רשות המסים, כולל משרד האוצר, כולל הכול, להטיל דופי בעבודה שלי בשביל הציבור זו בושה וחרפה.

ינון אזולאי: אני לא רוצה להגיד, עזוב, אני מאמין שזו הייתה פליטת פה ולכן אני לא מחשיב את זה, אבל רק בשביל להבהיר לציבור, אני פה בשביל הציבור, בשביל כולם, ואם יפגעו בטייקון, אם זה לא מוצדק אני אלחם, ואם זה מוצדק אני אלחם שיפגעו, כי זה לא פגיעה, כי זה הצדק.

ינון אזולאי: ולכן אני ביקשתי את הנושא הזה של ועדת כספים כנושא חדש.

ינון אזולאי: מה שיחליטו פה כמובן אנחנו אחר כך נעבור לוועדת הכספים ונעשה מה שצריך, אמרנו, גם יעקב אשר וגם אני, שאנחנו נצביע בעד החוק הזה בסופו של דבר כי הוא טוב, אבל אנחנו ניסינו והראינו שלפחות ניסינו לעשות מאמץ להביא בסופו של דבר תוצאה טובה.

ינון אזולאי: מה שהצלחנו הצלחנו ומה שלא, נקווה שאולי בהמשך.

ינון אזולאי: עכשיו, אלכס, רק לנושא אחד, אמרו שבשש יש ועדת כספים, לא בטוח, יכול להיות שתהיה רביזיה.

ינון אזולאי: סתם, סתם.

אלכס קושניר: אז נדחה בחצי שעה, אין בעיה, אנחנו לא מוגבלים.

הרביזיה תהיה, אלא אם כן נתחשב ביושב ראש.

ינון אזולאי: אני אגיד לך משהו קטן, היא רצתה דבר תורה, ניר, אתה מכיר את המשל הזה, משל לאותו יהודי שעצר באמצע הדרך, ירד מהסוס והתפלל.

ינון אזולאי: הגיע קיסר ואומר לו: לאן אתה הולך?

ינון אזולאי: והוא לא עונה לו, שואל שוב לאן אתה הולך והוא לא עונה לו, הוא מתפלל, הוא מתפלל, מתייחד עם בוראו, לא מעניין אותו שום דבר.

ינון אזולאי: לאחר שהוא סיים את התפילה, הוא אומר לו: לאן אתה הולך?

ינון אזולאי: הוא אומר לו: לא יודע, הוא אומר לו: מה זה לא יודע, עם מי אתה מתחכם?

ינון אזולאי: הוא אומר לו: לא יודע.

ינון אזולאי: הוא אומר לו: טוב, בוא איתי לבית האסורים, אמר לו בסדר.

ינון אזולאי: ואז הוא לוקח אותו ואומר לו: אתה מבין מה שעשית?

ינון אזולאי: הוא אומר לו: תראה, אני התפללתי לבורא עולם, אם הייתי אומר לך שאני הולך למקום פלוני היית מוכיח לי שאני לא הולך לשם, אני הולך למקום אחר, אז אמרתי שאני לא יודע ועכשיו אתה לקחת אותי לאן שאתה רוצה, אבל כנראה שגם מה שהקדוש ברוך הוא רוצה.

ניר אורבך: חבר הכנסת ינון אזולאי, תודה רבה.

אלכס קושניר: אני יכול להתייחס?

ניר אורבך: כן, ודאי.

אלכס קושניר: רק לחברי הכנסת של ועדת הכנסת שלא יהיו בוועדת הכספים אני רוצה לומר שהחוק הזה אמור להגביר את הקצב של המס שאמור להגיע מרווחי היתר של חברות משאבי הטבע וגז ונפט אל קרן העושר.

אלכס קושניר: נכון שבדרך זה עובר דרך קרן אחרת שתוקם במיוחד בחשכ"ל מתוך הבנה שקרן העושר זה כסף חלוט שמגיע לשם ויש שם השקעה לטווח ארוך ובקרן הזאת זה כסף שינוהל לטווח קצר עד שהוא יהפוך להיות חלוט.

אלכס קושניר: עכשיו, ינון דיבר על מיליארד שקל שכנראה יהיה שם לקראת סוף השנה.

אלכס קושניר: כנראה שכן, אבל הרי אנחנו לא רוצים להסתפק במיליארד, אנחנו שמענו את ראש הממשלה הקודם תוך כדי דיונים על מתווה הגז שהבטיח עשרות מיליארדים והנה אנחנו עשר שנים באירוע הזה ולא מצליחים להגיע למיליארד.

כי גם הרגו את זה באמצע.

אלכס קושניר: לכן ההצעה הזו היא מאוד מאוד חשובה, ולמה היא דחופה?

אלכס קושניר: אני אגיד למה היא דחופה, היא דחופה בגלל שאנחנו בעוד חודש ניכנס כולנו לחוק ההסדרים והמשמעות של זה שכמובן אנחנו נתעדף את חוק ההסדרים על פני כל החוקים האחרים והמשמעות של זה היא שאנחנו נוכל לחזור ולדון בהצעת החוק הזו או כל הצעת חוק אחרת רק אחרי שנאשר את התקציב כי לפני זה פשוט לא נוכל, מכאן הדחיפות.

אלכס קושניר: אני חייב לומר שמבחינת האיזונים שעשינו בחוק עשינו כמה דברים מאוד מאוד חשובים, האחד, קיצרנו את התקופה שרשות המסים יכולה להוציא שומות, כדי שהכסף יגיע מהר יותר, וגם שמרנו על ההגינות בזה שהורדנו את גובה המס המוצע שהיה בחוק עבור שומות שהוגשו ברשלנות לפקודת המס, בעצם לגובה שהוא שווה לכולם וגם את אחוז המס שאמור לשלם, אותו מס במחלוקת, הורדנו ל-75% מ-100% מתוקף הבנה שבסוף צריך להשאיר איזה שהוא תמריץ לרשות המסים להיכנס לתוך משא ומתן מול אותם נישומים כדי להגיע למס אמת, אבל להגיע למס אמת מהר.

אלכס קושניר: לכן אני מבקש מהוועדה לדחות את הטענות לנושא חדש כדי שנוכל לחזור לוועדת הכספים ולסיים דיון בחוק הזה.

אלכס קושניר: תודה רבה.

ניר אורבך: תודה רבה, חבר הכנסת אלכס קושניר, יושב ראש ועדת הכספים.

ניר אורבך: לפני שניתן לשלומית, היועצת המשפטית, מישהו עוד רוצה להוסיף משהו בנושא?

ניר אורבך: שלומית, בבקשה.

שלומית ארליך: לעמדתנו התיקונים לא חורגים מגדר הנושא, מדובר בנושאים שקשורים ונובעים מההצעה שאושרה בקריאה הראשונה, מסוג התיקונים שמקובל שוועדה מתקנת, כך לעניין פרקי הזמן, שינוי שיעור ההיטל השנוי במחלוקת, ההבהרות בנוסח לעניין התשלום וניהול הכספים בקרן הביניים וגם סעיף הדיווח לוועדת הכספים.

ניר אורבך: תודה רבה.

ניר אורבך: כעת נעבור להצבעה על כל סעיף בנפרד.

ניר אורבך: על הסעיף הראשון, נושא חדש, סעיפים 1 ו-7 להצעת החוק, שיעור ההיטל השנוי במחלוקת שיש לשלם, 75% במקום 100%.

- דדון: שניים.

ניר אורבך: מי בעד זה שזה נושא חדש?

ניר אורבך: ירים את ידו.

ניר אורבך: מי נגד?

ניר אורבך: שירים את ידו.

- דדון: שישה נגד.

ניר אורבך: הנושא החדש הזה נדחה.

ניר אורבך: בעד – 2

ניר אורבך: לא אושר.

ניר אורבך: סעיף 2.

ניר אורבך: סעיפים 3 ו-4 להצעת החוק, זה סעיף שהתווסף אחרי 4, הארכת התקופה לבדוק שומה, שנתיים במקום שנה, וליתן החלטה בהשגה, שנה במקום חצי שנה, וכן מתן סמכות למנהל לעיין בשומה ולתקנה.

ניר אורבך: מי בעד נושא חדש?

ניר אורבך: ירים את ידוע.

- דדון: שניים.

ניר אורבך: מי נגד?

ניר אורבך: ירים את ידו.

- דדון: חמישה.

ניר אורבך: מי נמנע?

ניר אורבך: סעיף 2 נדחה כנושא חדש.

ניר אורבך: בעד – 2

ניר אורבך: לא אושר.

ניר אורבך: סעיף 3.

ניר אורבך: סעיף 13 להצעת החוק, קרן לתקופת ביניים, העברות נוסח לעניין התשלום וניהול הכספים בקרן.

ניר אורבך: מי בעד הצגת הנושא כנושא חדש?

- דדון: שניים בעד.

ניר אורבך: מי נגד?

- דדון: שישה.

ניר אורבך: מי נמנע?

- דדון: אין.

ניר אורבך: הסעיף הזה גם נדחה כנושא חדש.

ניר אורבך: בעד – 2

ניר אורבך: נמנעים - אין

ניר אורבך: עכשיו עוברים להצעה של חבר הכנסת אזולאי, נושא חדש.

ניר אורבך: אחת, סעיף 13 להצעת החוק, הוספת סעיף דיווח לוועדת הכספים.

ניר אורבך: מי בעד הנושא כנושא חדש?

ניר אורבך: מי נגד?

ניר אורבך: מי נמנע?

ניר אורבך: הנושא הזה גם הוא נדחה.

ניר אורבך: בעד – 2

ניר אורבך: נמנעים - אין

ניר אורבך: אנחנו קובעים שאנחנו מחזירים את הדיון לוועדת הכספים, הנושאים החדשים נדחו.

אורי מקלב: רביזיה.

ניר אורבך: אני מכריז על רביזיה, נתכנס פה בשעה 18:35, תודה רבה לכם.

ניר אורבך: אני מחדש את ישיבת הוועדה.

ניר אורבך: חבר הכנסת מקלב ינמק את הרביזיה, בבקשה.

אורי מקלב: תודה רבה, אדוני היושב ראש.

אורי מקלב: יש לי צ'אנס אחרון לנסות לשכנע אתכם לגבי החוק הזה ואני אעשה את זה בדקות שאתה נותן לי, היושב ראש.

אורי מקלב: אני שמעתי אחריי, אחרי שדיברתי אני שמעתי אתכם ואני כן רוצה להתייחס לכך שהכספים האלה לא הולכים לקרן העושר, וגם יושב ראש ועדת הכספים יודע שאנחנו לא מדברים שזה הולך לקרן העושר, הכספים האלה הולכים לאיזה קרן של החשבות - - -

אלכס קושניר: עד שהכסף יהיה חלוט ואז מגיע לקרן העושר.

אורי מקלב: בסדר, אבל זה לא כסף שאתה אומר תיתנו, כמו שאת אומרת שלא מימשו את זה עד עכשיו.

נירה שפק: אבל זה בדיוק זה.

אורי מקלב: אנחנו מדברים על כספים שלא הולכים - - -

ינון אזולאי: הרב מקלב, יותר מזה, זה לא הולך ויש כסף שעד סוף 2021, ואמרנו את זה, הוא יגיע לקרן העושר בלי כל קשר לחוק הזה, למעלה ממיליארד.

נירה שפק: וכמה היה צריך להיות, ינון?

נירה שפק: כמה על פי התחזיות היה?

נירה שפק: כמה צריך היה להיות בתחזיות המעודכנות, שבעה מיליארד?

ינון אזולאי: אם היו רוצים והיו מחילים את זה על ששינסקי 1 גם תאמיני לי מזמן זה היה.

ינון אזולאי: אז לא החילו את זה.

נירה שפק: טוב, לא היינו אז, אז בשלטון היה מישהו אחר.

ינון אזולאי: אבל אמרתם שבאתם לשנות.

ינון אזולאי: אם לא שיניתם אז בואו, תחזרו למקום שלכם.

אלכס קושניר: כן, אבל היום זה גם 1 וגם 2, ינון.

ינון אזולאי: אתה יודע, יש מפלגות שאמרו שהם באו לשנות, יש כאלה שבאו לעבוד, בסופו של דבר מי שמשנה זה אנחנו ומי שעובד זה גם אנחנו.

אלכס קושניר: כל הכבוד לכם.

אורי מקלב: אני אשמח מאוד שאתה בתקופה שלך, גם אם אני אופוזיציה, שתיקח את כל הדברים האלה שיש להם הגבלה של זמן לבדוק אותם.

אורי מקלב: ועדת הכספים לא מצליחה לפקח באופן אמיתי על עבודת הממשלה ואם היה פיקוח – כמה דיונים, התקיימו דיונים?

אורי מקלב: אני חושב שלא קיימו דיונים.

אורי מקלב: וזה נכון, זה לא הדבר היחיד, יש הרבה תקנות, הרבה חוקים שאנחנו מטילים על הכנסת לפקח מפעם לפעם, או בתוך שנה, או בתוך חצי שנה, חלק קטן מגיע כי אתה כותב בתוך החוק שצריך להגיע דיווח, ובחלק גדול של החוקים זה לא מגיע ואנחנו לא מצליחים להגיע לשלב הזה.

אורי מקלב: אני, לא משנה, אני גם מאשים את הקואליציה הקודמת ואני גם מאוד אתמוך אם אתם תעשו את זה אחרת.

אורי מקלב: מתוך השטף הזה לקחת את הדברים.

אורי מקלב: הם גם לא מרגישים אחרי זה מחויבים.

אורי מקלב: אתה יודע כמה ביקשנו עכשיו להחיל דין רציפות או לדחות תאריכים של דברים שעוד לא מימשו אותם, לא הצליחו לעשות את זה כבר כמה?

אורי מקלב: שש שנים, שבע שנים, שמונה שנים לא הצליחו לעשות אותם ומבקשים מאיתנו עוד הארכה לתת לזה.

אורי מקלב: הייתה עכשיו סדרה של דברים שהגיעו לכנסת בגלל שהיו צריכים לעשות אותם ולא עשו אותם, יש את הדברים האלה, אבל אני מדבר עכשיו לגופם של דברים בנושא הזה.

אורי מקלב: בסופו של דבר, אני לא יודע למה אתם לא חשים, אתם נחושים להעביר את החוק, אבל איפה החלק הזה שאתה לוקח כסף שעדיין לא נקבע עליו שום דבר, זה כאילו שאתה אומר שאדם חשוד יישב במעצר בינתיים.

אורי מקלב: אתה שם אותו בינתיים במאסר ואתה אומר, אתה לא בבית כלא כזה, יהיה בית כלא מיוחד לנושאים האלה שעד שאתה מואשם, עד שנבדוק את זה, וזה דבר שהוא פוגעני מאוד.

אורי מקלב: ואני אומר את זה גם מרחוק.

אורי מקלב: אני לא יכול להסתכל, כשצריך להיות יושר זה לא משנה אם זה טייקון, לא טייקון, יש יושר וביושר צריך להתהלך עם כולם.

אורי מקלב: אני זוכר בוויכוחים האלה על ששינסקי, אם לשנות את זה או לא לשנות, החלק המרכזי שהיה לנו בעניין הזה, ואנחנו נדרשנו בעניין הזה גם מבחינה מצפונית וערכית, אנחנו שאלנו גם את האנשים שאנחנו נוהגים להתייעץ: האם אתה יכול לשנות את האחוזים ואת ההסכמים באמצע?

אורי מקלב: חלק מהסיבה שאמרו לנו, הרי יש הסכם, איך אתה משנה הסכם?

אורי מקלב: אנחנו גם שאלנו שאלה של הלכה בעניין הזה, איך אני יכול להצביע על דבר שהיה הסכם גם אם אני חושב שהיה טעות?

אורי מקלב: נתנו להם מאוד נמוך, אבל היה הסכם, זה קודם כל, מילה לא משנים.

אורי מקלב: באו ואמרו לנו שהרווחים בגז זה לא נושא של הסכם ממוני רגיל, חוזה בין דברים, אלא זה משהו יותר של מיסוי.

אורי מקלב: במיסוי כולם יודעים שהממשלה יכולה לשנות תהליך של מיסוי גם באמצע.

אורי מקלב: במיסוי, גם אם קובעים 20% כולם יודעים שיכול להיות שבעוד שנה מישהו יחליט אחרת.

אורי מקלב: מס ערך מוסף, אף אחד לא יגיד שזה הסכם בין מישהו למישהו שיש מס ערך של 17%, 18%, זו התפיסה שלנו, עד כדי כך אנחנו מרגישים.

אורי מקלב: גם כאן, צריך להיות יושר, זה לא משנה אם להוא יש כסף, אין כסף, במיוחד כשאנחנו יודעים שזה יגיע רחוק מאוד.

אורי מקלב: אני לא מוצא כאן, מבחינה מצפונית וערכית, איך אתה לוקח ואתה אומר ואתה נותן כוח, בעצם יש לזה השלכות מעשיות על להתפשר.

אורי מקלב: אדם שיודע שהכסף שלו יהיה עכשיו הרבה שנים לא בשימוש והוא צריך לשים באיזה מקום, הוא יגיע ומה שהוא לא צריך לשלם הוא ישלם, הוא יאמר שעדיף לתת ככה.

אורי מקלב: ותדע לך, די בהתחלה כשנכנסתי לכנסת הייתי בוועדה לפניות הציבור, הצפנו את הנושא שיש ליגה של פקידי השומה.

אורי מקלב: יש ליגה שאומרת שכל פקיד שומה בכל מחוז, כשהוא משיג יותר כסף הוא מקבל דירוג ומקבל כל מיני דברים כאלה, כמו שהיום - - -

ניר אורבך: מירי סביון אמרה לנו שזה לא נכון, אני חייב להגיד את זה.

אורי מקלב: זה לא נכון?

אורי מקלב: יש ליגה ויש מקומות, אנחנו הוכחנו את זה והבאנו עובדים לשעבר שעבדו.

נירה שפק: תביא אותם עוד פעם, אנחנו נדע לטפל בזה.

אורי מקלב: ומי שחשף לפנינו זה עובד לשעבר.

אורי מקלב: עכשיו, יש אנשים שגמרו את חייהם בתוך זה והרבה יותר מזה ולכן הם הפסיקו לעבוד שם כפקיד שומה.

אורי מקלב: אתה מטיל עליו, הוא לא יכול להתעסק עם זה והוא אומר זהו - - - הוא לא יכול להתעסק.

אורי מקלב: כמה אנחנו יודעים, כמה אנחנו בחיי היום יום, אנחנו כחברי כנסת, יש לך דוח אתה אפילו אומר, אני לא מקבל את הזכויות שיש לי ואני בסופו של דבר נכנע.

אורי מקלב: באותה מידה היום היה כאן בוועדת חוקה דיון גם בנושא של קנסות והפיקוח עכשיו ואמרנו שאנחנו עושים נזק ציבורי בזה שאנחנו מעודדים את המשטרה לדווח כמה קנסות הם נתנו, כאילו זה מראה, זה מאפיין, זה משקף את עבודת המשטרה.

אורי מקלב: ממתי מספר הקנסות זה מה שמשקף?

אורי מקלב: מספר הפעולות, מספר הביקורים שעשית.

אורי מקלב: לא עשית קנסות סימן שלא היית?

אורי מקלב: זו מוטיבציה שלילית.

אורי מקלב: לכן אני מנסה לשכנע אתכם בעניין הזה, במיוחד כשאנחנו יודעים שזה לא נגמר פה, זה נגמר הרבה יותר מהחוק הזה, זה הולך להיות בסופו של דבר שגם אנשים שהם תעשיינים לא גדולים, או בעל צרכנייה, בסופו של דבר הכסף שלו יילקח, גם אם זה למשמרת זה נזק ומשמעות מאוד גדולה שאין לנו את המצפון ואת הזכות הערכית לעשות את זה.

ניר אורבך: חבר הכנסת מקלב, תודה רבה.

ניר אורבך: חברת הכנסת נירה שפק.

נירה שפק: אני אגיד רק שני דברים כדי לאזן את הדברים.

ינון אזולאי: נירה, את יודעת שכשאת מאזנת אני גם אחר כך מאזן, חבל.

ינון אזולאי: הנכד שלך מחכה לך.

נירה שפק: אבל אי אפשר, אנחנו - - -

ינון אזולאי: אבל הבטחת לנכד שלך.

נירה שפק: הנכד שלי כבר הלך לישון, נראה לי.

נירה שפק: אני אומרת שני דברים, בואו נזכור שמדובר בחברות עם סוללה של אנשים שמטפלים בהם והם לא בדיוק הקוזק הנגזל.

נירה שפק: ואני אחזור, אין כאן קוזקים ואין כאן נגזלים, נמנע את הערת הביניים.

נירה שפק: בסוף זה גוף שיודע להתנהל עם הדברים ולעמוד על שלו ומחזיק סוללות, אנחנו לא בדיוק מדברים על העסק הקטן.

נירה שפק: שתיים, בואו נסתכל על המצב הקיים, מדברים על 100%, 75%, בוא נראה מה היה עד עכשיו.

נירה שפק: בגלל פרצה בחוק או בתהליך, 100% מהם היו צריכים להכניס כספים מ-2010 ולא הכניסו, למה?

נירה שפק: כי הם יכלו להגיד שעד שלא מגיע לפסק בית משפט אני לא צריך להפקיד את הכסף, עכשיו מה אכפת לי?

נירה שפק: הכסף עומד, עושים איתו, משקיעים איתו, לא מגיע לאזרח כמו שהבטחנו, ואני מזכירה לכם שזה מדרג שלישי, לא ראשון ולא שני, ורק כשהיחס בין מונה למכנה, הסבירו לנו עשר פעמים, זה אחת וחצי, יש חלק שגם הגיעו לשתיים, זאת אומרת אנחנו לא מדברים על הבן אדם המסכן בתוך זה ולא על החברה המסכנה.

נירה שפק: לכן אני אומרת בואו נראה, הייתה לנו תמונת ראי מקודם שבה הקופה נשארה ריקה שנים כי ניצלו את הסעיף הזה ואמרו אוקיי, עד שלא יהיה בית משפט לא ניכנס.

נירה שפק: כדי להקדים וכדי לזרז וכדי ש הם יבינו שכל דקה שעוברת יש לה משמעות כשהכסף אצלנו, אצלנו זה אצל האזרחים, לא אצלם, לכל השקעה שהם ירצו, אז זה תפקידנו.

אורי מקלב: את בעד חוק שאדם שהחזיר צ'ק בעקבות תלונה, שהוא אומר שהספה לא הייתה באותו צבע - -

נירה שפק: זה לא המקרה.

אורי מקלב: - - יצטרך להפקיד את הכסף ושהוא לא ירוויח מהדבר הזה?

נירה שפק: זה לא המקרה.

נירה שפק: שאלנו, התדיינו בנושא, החזרנו אותם.

אורי מקלב: למה לא?

נירה שפק: כי כל הטענות האלה כבר עלו בדיונים במהלך השבועיים האלה והצגנו ואני רוצה להגיד שגם היושב ראש פיזר - - -

ינון אזולאי: את מדברת על שבועיים של דיונים, כאילו שבועיים לא עזבנו את הכיסא.

ינון אזולאי: לא, זה היה יום אחד של דיונים ועוד יום - - -

נירה שפק: אני הרגשתי שלא עזבתי את הכיסא.

נירה שפק: אתה יודע מה?

נירה שפק: יש גם דיונים של אחרי ולפני ולמידה, וינון, שנינו לומדים את הדברים.

ינון אזולאי: אז זה העניין, שאני לא הייתי בדיונים האלה שדיברתם שם, אולי היינו מצליחים להשיג עוד איזה משהו.

נירה שפק: ינון, אני גם לא הייתי שותפה למשא ומתן הזה, בסוף לא כולנו יכולים, אתה יודע, אנחנו לא ביוון, לא יודעת, גם מזה אפשר ללמוד, בסדר?

נירה שפק: בסוף אני באה ואומרת, כולל זה שלא רצו לחשוף נתונים, קושניר עצר דיון ואמר: עד שאין שקיפות, ואתה היית בזה ואנחנו פיזרנו ולא נתנו לדבר ואנחנו נסביר שמספיק להעלים מאיתנו מידע, שהתפקיד שלנו זה לעשות בקרה ואנחנו נעמוד על זה, וואלק, בואו תנו צ'אנס, בואו תסתכלו, בסוף כולנו, כמו שאמרת מראש, ינון, אמרת שבסוף אתה תצביע בעד, כולנו הולכים לאותו חוק.

ינון אזולאי: אז אני אתקן פה, החוק הזה טוב, יש בו - - -

ניר אורבך: שנייה אחת, חבר הכנסת ינון אזולאי.

ניר אורבך: סיימת?

נירה שפק: כן, תודה.

ניר אורבך: מאה אחוז, תודה רבה.

ינון אזולאי: בגלל שהיא אמרה את זה אז אני רוצה לתקן את העניין הזה.

ינון אזולאי: אמרתי שאני אצביע בעד, אני התכוונתי להגיד יותר שבחוק יש דברים שהם טובים ואם היו הולכים לפי מה שאנחנו מבקשים באמת שהיה ראוי להצביע בעד.

ינון אזולאי: יש תיקון אחד שעשו שהוא טוב, אני חושב ששאר התיקונים היו צריכים להגיע ליותר, ואמרתי את זה, ולצערי לא הגענו למצב הזה.

ינון אזולאי: אני אתן לך דוגמה, שלא נוגעים למשל, כשהביאו את ששינסקי 2 אמרו שיהיה את קרן הנגב.

ינון אזולאי: אגב, קרן הנגב, ייקחו ממנה כסף ויחזירו לקרן הנגב, אנחנו לא רואים שום אזכור בחוק הזה על קרן הנגב, מה שהיה הבטחות בכל הדיונים שהיו בששינסקי 2, שום הבטחה לחזרה לדבר הזה של קרן הנגב לא נמצאת בכלל.

ינון אזולאי: ודיברתי קודם גם עם הרב גפני, שהרב גפני, אני חושב, יודע טוב ממני ומהרבה אחרים פה והוא מכיר את זה טוב מאוד, ואני יודע ואני אמרתי שיש פה דברים שהם לא מוצאים חן בעיניי והם רעים בחוק הזה והוא אמר לי: ינון, אני לא חושב שצריך להצביע בעד החוק הזה, צריך להתנגד לחוק הזה, כי זה מביא לנו גם מצב תקדימי.

ינון אזולאי: וזה העיקר אצלי, תקדים לחוק ההסדרים עם כל ההסברים שהיו, ואלכס הסביר לי את זה בצורה, אני לא מסכים איתו, הכול בסדר, אבל הוא הסביר לי את זה בצורה שהוא יודע ומכיר את זה ואני מבין את זה בצורה שאני יודע ואני מכיר את זה ולכן אני אומר, הדבר הזה לא נכון ולא ראוי.

ינון אזולאי: לכן אני אומר, אם הובן, לא הובן, גם אמרתי, אבל זה לא נכון מה שאמרתי בעצמי, אני אומר שאני אצביע בעניין הזה, בסופו של דבר אני אתנגד לחוק כי אם לא יהיו השינויים שביקשנו אותם, שהם מהותיים מבחינתי, אז אני אצטרך להתנגד לחוק הזה.

נירה שפק: זכותך.

ניר אורבך: תודה רבה, חבר הכנסת ינון אזולאי.

אורי מקלב: אני רק רוצה להעיר שבהודעה של ועדת הכספים עצמה, שאני קורא אותה, כתוב שבמהלך הדיון עלה כי כוונת הרשות לקדם בחוק ההסדרים הקרוב חוק דומה בשיעורים מצומצמים יותר לעניין חברות גדולות במשק.

אלכס קושניר: זה לא בוועדת הכספים, זה בהסדרים.

אורי מקלב: אז זה לא הולך להיגמר בטייקונים, זה הולך להיגמר בעוד חברות, אני חושב שאתה גם אמרת את זה מקודם.

נירה שפק: לא, זה לא מה שהוא אמר.

אלכס קושניר: בואו נסכם את העניין הזה, יש שני חוקים נפרדים, החוק הזה מטפל בחברות הגז, הנפט ומשאבי הטבע ומטפל אך ורק ברווחי היתר, הוא לא מדבר על מס החברות ולא מדבר על כל שאר המסים.

אלכס קושניר: מה שנמצא בחוק ההסדרים כהצעה זה משהו שהולך לטפל במס הכנסה באחוזים נמוכים יותר ובמחזורים גבוהים מאוד.

אלכס קושניר: גם לי, ואני אומר את זה פה ואמרתי את זה גם לינון, יש הרבה מאוד שאלות על ההצעה הזאת ואנחנו נדון בה במהלך חוק ההסדרים.

אלכס קושניר: בכנסת לפני שבועות עברו שני חוקים שהגיעו לוועדת כספים שקיבלו דין רציפות, אחד היה אמור לטפל בנושא של הבנקים והשני היה אמור לטפל בנושא הזה.

אלכס קושניר: אני בחרתי בין שני החוקים, בגלל קוצר הזמן שהיה עד הפגרה, הייתי צריך לבחור אחד, בחרתי בחוק הזה מתוקף ההבנה שיש בו עניין מאוד מאוד גדולה לציבור כי מדובר כאן במשאבי טבע לא רק שלנו, אלא בעיקר בעיקר של הדורות הבאים.

אלכס קושניר: לכן נכון אמר ינון, שככל הנראה אנחנו נוכל להקים את קרן העושר עד סוף השנה או בתחילת שנת 22', אבל אני לא מסתפק במיליארד, היו צריכים להיות שם הרבה יותר כספים.

ינון אזולאי: נכון.

אלכס קושניר: החוק הזה, אחת המטרות שלו זה לשנות את התנהגות הנישום, כדי להגיע לשני הצדדים, להגיע לפשרות מהר יותר ולא להחזיק את הכסף אצלם, כי כולנו מבינים שמדובר פה בשומות של מאות מיליונים של שקלים שכמובן לכל נישום, וזה בסדר, זו זכותו, לכל נישום יש אינטרס כלכלי לנהל על זה דיון ארוך ככל שניתן כי בזמן הזה הכסף נשאר בחברה ועובד עבור החברה.

אלכס קושניר: אז אני מעדיף שהכסף הזה יהיה אצל הציבור ויעבוד אצל הציבור כי אותה קרן זמנית שמקימים גם היא הולכת להשקיע ולצבור ריבית וברגע שהכסף יהפוך חלוט הוא יעבור יחד עם הרווחים לתוך קרן העושר.

אורי מקלב: אבל אין איזון בפגיעה.

אורי מקלב: אם היית אומר שאם זה מתברר כלא נכון - -

אלכס קושניר: יש איזון בפגיעה מצוין.

אורי מקלב: - - הממשלה הייתה צריכה לתת לא רק את הריבית אלא הרבה יותר מזה, אז היה נקרא שיש איזון שגם שני הצדדים יכולים להפסיד - - -

ניר אורבך: חבר הכנסת קושניר, תודה רבה.

ניר אורבך: חבר הכנסת מקלב, תודה רבה.

ניר אורבך: תהיו חזקים, אנחנו כעת עוברים לארבע הצבעות כי הוגשה רביזיה למעשה על כל הנושאים, אז אנחנו נעשה עוד פעם סעיף סעיף, רביזיה רביזיה, הצבעה הצבעה.

ניר אורבך: נעבור לסעיף הראשון, רביזיה על הסעיף הראשון.

ניר אורבך: מי בעד הרביזיה?

ניר אורבך: ירים את ידו.

- דדון: שניים בעד.

ניר אורבך: מי נגד?

- דדון: שישה מתנגדים.

ניר אורבך: מי נמנע?

- דדון: אין.

אורי מקלב: על חודו של קול.

ניר אורבך: הרביזיה נדחתה.

ניר אורבך: בעד – 2

ניר אורבך: נמנעים - אין

ניר אורבך: לגבי הסעיף השני.

ניר אורבך: מי בעד הרביזיה?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – 2

ניר אורבך: נמנעים - אין

ינון אזולאי: אלכס, רק תדע שיצאתי לקראתך ואתה לא יוצא לקראתי.

אלכס קושניר: למה?

ינון אזולאי: תצביע יחד איתי.

אלכס קושניר: את סופרת אותי?

ינון אזולאי: נראה לך מישהו פה לא סופר אותך?

ינון אזולאי: אתה יושב ראש ועדת הכספים.

ניר אורבך: סעיף 3, מי בעד הרביזיה?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: אם אלכס יאשר לי להימנע פעם אחת אני אעשה לך מחווה.

ינון אזולאי: לא, אני לא רוצה, אני לא רוצה שתעבור על הכללים של הקואליציה.

ינון אזולאי: אני אגיד לך במה, עזוב, יש לי דברים יותר חשובים.

ינון אזולאי: בעד – 2

ינון אזולאי: נמנעים - אין

ניר אורבך: אנחנו עוברים לרביזיה על הנושא של חבר הכנסת אזולאי, מי בעד הרביזיה?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – 2

ניר אורבך: נמנעים - אין

ניר אורבך: הרביזיות נדחו וחוזרים לדיון בוועדת הכספים.

ניר אורבך: אני נועל את ישיבת ועדת הכנסת, תודה רבה.